
ЛЕТОПИС

Основне школе  ,,Миодраг Миловановић Луне“

за школску 2013/2014. годину

Каран, август 2014.

СЕПТЕМБАР

Свечани пријем првака

Ученици који су ове школске године 
кренули у први разред званично су примљени  
2. септембра 2013. године. Присуствовали су 
приредби у холу наше школе коју су за њих 
приредили ученици четвртог разреда уз помоћ својих учитеља. Будући наставници пожелели су им успешне школске дане.

ОКТОБАР

Трка за срећније детињство

Црвени крст Ужице у сарадњи са  основним и 
средњим школама из Ужица организовао је 5. октобра 
2013. године традиционалну акцију „Трка за срећније
детињство“. Акција је имала велику посећеност, а у 
самој трци учествовали су и ученици наше школе.
Трка је одржана на атлеској стази на 
Слободином стадиону у Ужицу, а у самој реализацији
 у највећој мери помогла је ангажованост волонтера 
Црвеног крста Ужице. 
За све ученике који су освојили једно од прва три места обезбеђене су пригодне награде. Ова спортско-рекреативна манифестација прошла је у најбољем реду о чему говори задовољство ученика који су учествовали у трци, али и посетилаца.

Књижевна манифестација „Паунови дани“ 
У организацији ужичке Народне 
библиотеке, Удружења грађана ,,Жупа Лужница“, 
Књижевне заједнице за Златиборски округ, 
Удружења књижевника Србије, Месне заједнице
 Рибашевина и наше школе у недељу 6. 
октобра 2013. године у Рибашевини одржана је традиционална књижевна манифестација „Одзиви Пауну“. Манифестација је посвећена завичајном песнику Пауну Петронијевићу.
„Када читамо Паунове песме чини нам се да видимо песника, који је овај свет напустио у 26. години живота, како шета кроз ове просторе, ливаде, пољане. Збирке његових песама због свог ванвременског стиха обезбеђују своје место у кућним библиотекама. И сама ова манифестација, својим трајањем дугим 35 година, заслужује да јој се посвети једна манифестација у којој би била садржана њена историја дужа од Пауновог живота“, рекао је на отварању „Одзива Пауну“ председник Скупшитине града Ужица Радиша Маријановић.

Паунове стихове рецитовали су чланови Драмског студија Медицинске школе, а у програму су учествовали и КУД Севојно, ученици наше школе које су припремале учитељице Марица Вукић и Марина Цвијетић, као и песници Драган Поповић Курузлија, Слађана Дикић, Видоје Сарић и Миле Мајдов.

Милијан Деспотовић представио је новоустановљену награду Књижевног часописа „Свитак“ – „Пауново писмо“ за допринос свима који су помагали издавање досадашњих збирки песама Пауна Петронијевића. Први добитник је Паунов брат Момчило Петронијевић. Овогодишњи жири ,,Паунову награду“ доделио је академику Милосаву Тешићу за књигу изабраних песама „На ветровом пољу“.

У оквиру програма ове манифестације приређена је и изложба поводом живота и дела књижевника Тадије Костића поводом 150 година његовог рођења, коју је приредио библиотекар Момчило Лучић.

Дечја недеља
У оквиру обележавања 
Дечје недеље од 7. октобра до 11. 
октобра 2013. године у нашој 
школи реализоване су следеће 
активности:
- Ученици четвртог разреда читали су најважније одреднице о правима

детета из Буквара дечјих права Љубивоја Ршумовића, а остали ученици млађих разреда присећали су се права која имају деца и коментарисала их.

- У оквиру спортског дана организоване су штафетне игре такмичарског

карактера у којима су учествовали сви ученици млађих разреда.

- Ученици су самостално правили поклоне за своје другове и писали поруке

пријатељства. Најлепше поруке су истакнуте на одељењским паноима. 

- Организовано је мало квиз такмичење – Милионер за децу, у којем су се

такмичили пријављени ученици млађих разреда. У публици су били остали ученици који су учествовали у квизу када је такмичару била потребна помоћ пријатеља.

· Последњег дана Дечје недеље ученици млађих разреда заједно са децом

Из предшколске групе на школском терену цртали су на тему „Деца су украс света“. Сваки разред, као и предшколци на бетону су имали свој обележени квадрат у коме су цртали на поменуту тему. На крају је жири састављен од ученика одабрао најбоље урађен цртеж и проглашен је победник. Дечја недеља завршила се заједничком игром деце на школском игралишту. 

Сарадња са Домом здравља
У суботу, 12. октобра 
2013. године нашу школу посетили 
су лекари специјалисти и медецински 
техничари из Дома здравља Ужице. 
Овом приликом наша школа организовала је отворена врата за мештане, ученике, родитеље, али и за запослене који су желели бесплетан преглед. 

Ова акција прошла је у најбољем реду, о чему говори велика посећеност као и  задовољство пацијената, запослених и доктора. 

Радионице на тему ненасилне комуникације 
У уторак 22. октобра 2013. године Тим
 за заштиту ученика од насиља, злостављања 
и занемаривања почео је са реализацијом 
радионица на тему ненасилне комуникације. 
Реализација ових радионица трајаће до краја првог
 полугодишта. Прва радионица одржана је у петом и седмом разреду у Издвојеном одељењу Луново Село, под називом „Пусто острво“. Циљеви ове радионице били су да ученици сагледају утицај „окидача“ на појаву конфликта, уоче људске поступке који доводе до конфликта, као и да уоче начине понашања људи у конфликту. 
Поред наведене радионице реализовали смо радионицу под називом „Црно јагње“ у другом, трећим и четвртом разреду у Издвојеном одељењу Луново Село и у другом и четвртом разреду у школи у Карану. Циљ ове радионице био је упознавање ученика млађих разреда са појмом социјалног насиља и правилним поступањем приликом појаве ове врсте насиља. 

У Издвојеном одељењу Рибашевина у млађим разредима реализована је радионица под називом „Стоп насиљу међу децом“. Циљ ове радионице био је упознавање ученика са поступцима реаговања посматрача у ситуацијама насиља. 
У старијим разредима у Издвојеном одељењу Рибашевина реализована је радионица под називом „Бес“. Циљ ове радионице био је да ученици уоче улогу беса у конфликту, као и да дођу до правих начина за дугорочно решавање конфликта. 

У току до сада одржаних радионица сви ученици су били веома активни и заинтересовани. 
НОВЕМБАР

Ученички парламент
Ученички парламент покренуо је акцију 
прикупљања играчака за припремни предшколски 
програм. У сваком издвојеном одељењу сакупљен је 
одређен број играчака. 
Поред ове акције, библиотекари су организовали акцију сакупљања књига за школску библиотеку. Такође, у сваком издвојеном одељењу сакупљен је одређен број књига. Оно што се може посебно издвојити је донација песника Слободана Јелића који је школи поклонио 20 примерака своје збирке песама.

Чланови Ученичког парламента предложили су да се поставе кошеви у салу за физичко васпитање у школи у Луновом Селу, као и да се поставе столови за стони тенис у холове свих издвојених одељења. Ови предлози су изнети у циљу побољшавања школског живота ученика. 

Редовна посета просветне инспекторке
Школу је 14. новембра посетила 
просветна инспекторка Олга Гардић у 
оквиру редовне годишње контроле. 
Предмет прегледа су биле верификација и регистрација установе као и статут и остала акта: Извештај о реализацији Годишњег плана рада за школску 2012/13. годину, Годишњи план рада за школску 2013/14. годину, Извештај директора, Орган управљања установе, Савет родитеља установе, Ученички парламент, број инспекцијских прегледа установе и број наложених мера, упис и број деце и ученика у групама и одељењима, радници установе (персонална документација, решења...), материјално-технички услови за рад установе. На основу извршеног инспекциског прегледа закључено је да школа испуњава све услове за рад.

Дан толеранције
У нашој школи 16. новембра 
2013. године обележен је међународни 
Дан толеранције на практичан и 
креативан начин укључујући у рад 
ученике кроз часове грађанског 
васпитања. Толеранција је услов мира 
и покретач за креативност и иновативност. Тако су и зидови наших ходника добили креативне постере које су цртали ученици. Циљ је био да се код ученика шири свест о толеранцији и да као таква буде усмерена на борбу против насиља, злостављања и занемаривања.

Посета биоскопу у Ужицу

Ученици наше школе, предшколци и млађи 
разреди, посетили су биоскоп 19.новембра 2013. 

године у Ужицу и гледали дечји филм  ПРИЧА О 
ДЕЛФИНУ САЊАРУ.
Филм је невероватна прича о делфину 
тинејџеру који напушта своје безбедно склониште 
како би истражио океан и открио сврху свога 
живота.Путовање није било лако,опасности и изазови 
били су на сваком кораку,али Данијел ће следити своје срце да би успешно превазишао све препреке.

Дан дечјих права
Први корак организације за помоћ деци – 
УНИЦЕФ-а био је доношење „Повеље о правима 
детета“ 20. новембра 1959. године. Од тада је 20. 
новембар дан права детета.  

У нашој школи овај дан су обележили чланови Ученичког парламента на креативан и практичан начин укључујући у свој рад и остале ученике. На часовима одељењског старешине покренули су тему шта виде као своја права. Разне одговоре ставили су на пано који су направили чланови Ученичког парламента. Дискутовали су о томе. Ученици су сазнали која су то права ускраћена њиховим вршњацима широм света. Тако су и овај пут ходници наше школе добили креативне и занимљиве постере које су правили ученици. 
ДЕЦЕМБАР

Представа „Школа за кловнове“
У матичној школи у Карану, као и 
у издвојеним одељењима Луново Село и 
Рибашевина 24. децембра 2013. године 
одржана је представа „Школа за кловнове“. 
Глумци гости из Београда изводили 
су скечеве и драмске приказе. Део 
прикупљеног новца био је намењен у добротворне сврхе. 

Представа је била интерактивног карактера у којој су ученици узели активно учешће. Ученицима је представа била веома интересантна и они су изразили жељу да могу чешће да гледају и учествују у сличним представама у школи. 

Новогодишња изложба
На Наставничком већу 4. децембра 2013. 
године донета је одлука да се крајем децембра у 
матичној школи у Карану, али и у издвојеним 
одељењима организују продајне изложбе хуманирарног карактера. Реализатори ове активности били су библиотекари и наставница ликовне културе. 
Ученици млађих и старијих разреда су на часовима ликовне културе правили новогодишње украсе и честитке. У задњој седмици децембра организована је продајна изложба направљених радова. Направљене украсе и честитке куповали су ученици и родитељи. Новац сакупљен на овој изложби добила је једна социјално угрожена ученица.
Циљ ове активности био је развијање креативности код ученика, стварање и неговање радних навика, подстицање сарадње, колективног духа, али и помагање другима. 

Свеокупан догађај био је занимљив за ученике, који су показали интересвање, ангажовање и жељу да и наредне године организују сличну активност.

Ликовни конкурс за календар Министарства просвете

Ученик трећег разреда школе у Карану, Милан Шишић, 
чији је учитељ Драган Перишић, освојио је награду на 
ликовном конкурсу за календар Министарства просвете за 2014. 
годину. Његов рад објављен је у наведеном календару, а Милан 
је 26. децембра ишао у Београд на пријем у Министарство 
просвете где је примио своју награду. 

ЈАНУАР

Школска слава – Свети Сава
У понедељак, 27. јануара 2014. године, 
у матичној школи у Карану, али и у 
издвојеним одељењима Луново Село, 
Рибашевина и Трнава, настављена је 
дугогодишња традиција и прослављена је 
школска слава – Свети Сава. Ученици и 
наставници школе потрудили су се да 
и ове године приреде интересантан, едукативан, као и забаван програм и на тај начин пријатно угосте многобројне госте. 
У свакој школи, односно издвојеном одељењу, програм је започет свечаном химном, након чега је уследило сечење славског колаче. Затим су ученици изводили рецитације и драмске приказе о Светом Сави. 
У Издвојеном одељењу Трнава у 13 часова  девет ученика од другог до четвртог разреда и два предшколца извела су пригодан програм посвећен делу и лику Светог Саве. Било је песме (,,Светосавска химна“, ,,Песма о Светом Сави“), рецитација и драмских текстова о Светом Сави. Фолклорна група у којој су се налазили  и ученици из Трнаве извела је сплет народних игара. Након приредбе изведено је ломљење славског колача. Славски колач и жито је припремила породица Будимира Николића, која је била домаћин славе. Ученицима  и наставницима школску славу честитао је свештеник Вељко Јараковић и учитељ у пензији Милија Костић. Осим родитеља у приредби су уживали и други мештани Трнаве. Обележавање Савиндана завршено је поделом пакетића ученицима.
Као и за многе друге, тако је и за ову школску свечаност расписан ликовни конкурс на тему „Свети Сава“. Многи ученици су освојили награде и добили пригодне поклоне. 

Школско такмичење из математике
На Школском такмичењу из математике млађих 
разреда школске 2013/14. године одржаном 31. јануара 
2014. године у школи у Карану и у издвојеним 
дељењима у Луновом Селу, Рибашевини и Трнави, 
учествовао је 31 ученик трећег и четвртог разреда, и то 21 ученик трећег и 10 ученика четвртог разреда. Од укупног броја ученика који су учествовали на овом такмичењу, на Општинско такмичење пласирало се 13 ученика, и то 10 ученика трећег и 3 ученика четвртог разреда, што сматрамо веома добрим резултатом.

ФЕБРУАР

Школска такмичења
Овај месец био је у знаку школских 
такмичења на којима су ученици постигли з
апажене резултате и пласирали се на следећи 
ниво такмичења. 

- 19. фебруара одржано је Школско такмичење из биологије. Девет ученика пласирало се на Општинско такмичење.
- 20. фебруара одржано је Школско такмичење из српског језика. На Општинско такмичење пласирало се шест ученика.

- 21. фебруара одржано је Школско такмичење из хемије. Један ученик се пласирао на Општинско такмичење.  

- 28. фебруара одржано је Школско такмичење из историје. Један ученик се пласирао на Општинско такмичење. 

Општинска такмичења
· 22. фебруара одржано је Општинско такмичење 
из страних језика. Наши ученици су учествовали на 
такмичењу из енглеског језика и из руског језика. Један ученик пласирао се на Окружно такмичење из руског језика.

Обележавање националног празника Сретење 
Национални празник Сретење – 
Дан државности Републике Србије обележава 
се 15. и 16. фебруара у спомен на 15. фебруар 1804. године у Орашцу код Аранђеловца, под вођством Карађорђа Петровића, када је донета одлука о почетку оружаног устанка против отоманске власти. Тим поводом на првом часу сви ученици упознати су са значајем националног празника.  
МАРТ

Школско такмичење
· 7. марта одржано је Школско такмичење из географије.
Учествовало је 12 ученика, од којих је два ученика прошло 
на Општински ниво такмичења.
· 31. марта одржано је Школско такмичење „Шта знаш о саобраћају?“. На

Општинско такмичење пласирало се троје ученика. 

Општинска такмичења
· 1. марта одржано је такмичење из математике. 
Из наше школе учествовало је 13 ученика, 10 ученика 
трећег и 3 ученика четвртог разреда. 

· 8. марта одржано је такмичење из српског језика. 
Ђорђе Тешић, ученик петог разреда, добио је диплому 
за освојено треће место. 

· 8. марта одржано је такмичење из хемије на коме је учествовао ученик осмог

разреда Милован Петровић.

· 16. марта одржано је такмичење из биологије. На Окружно такмичење

пласирала се ученица осмог разреда Марина Петровић. 

· 22. марта одржано је такмичење из историје. Из наше школе учествовао је

ученик петог разреда Ђорђе Тешић.

· 23. марта одржано је такмичење из географије. Ученице седмог разреда

Тијана Чанчаревић и осмог разреда Марина Петровић пласирале су се на Окружно такмичење. 

Окружно такмичење
· 16. марта одржано је такмичење из руског језика. Алексије Вукић, 
Ученик осмог разреда, освојио је треће место и тиме се пласирао на Републичко такмичење. 

Презентација уџбеника 
13. марта одржана је презентација 
уџбеника издавачке куће „Креативни    
центар“. Програм је пратила поздравна 
реч представника издавачке куће,
дељење школских издања и промотивног материјала,кратко представљање приручника и уџбеника. 

Посета просветне инспекторке
· Школу је 14. марта посетила просветна 
инспекторка Олга Гардић са циљем провере наложених мера. На основу извршеног инспекцијског прегледа закључено је да је школа извршила наложене мере. 

Посета представника МУП-а
· 18. марта представници МУП-а одржали су предавање 
ученицима седмог и осмог разреда на тему „Пртив трговине људима“.

Презентација Техничке школе
· Техничка школа из Пожеге презентовала је своје 
образовне профиле занимања ученицима седмог и осмог 
разреда.

АПРИЛ

Окружна такмичења

· 12. априла одржано је такмичење из биологије на 
коме је ученица осмог разреда Марина Петровић освојила 
треће место.
· 12. априла одржано је такмичење „Шта знаш о саобраћају?“ на коме су
учествовали следећи ученици: Маријана Петровић - 5. разред, Милош Драшковић – 8. разред и Александра Марковић – 8. разред.

· 13. априла одржано је такмичење из географије на коме је ученица осмог
разреда Марина Петровић освојила треће место.

Презентација средњих школа 
· 7. априла Техничка школа 
„Радоје Љубичић“ из Ужица 
презентовала је своје образовне 
профиле занимања ученицима седмог и осмог разреда.

· 8. априла Пољопривредна школа са домом ученика „Љубо Мићић“ из
Пожеге презентовала је своје образовне профиле занимања ученицима седмог и осмог разреда.

[image: image31.jpg]


Такмичење ученика четвртог разреда
· 8. априла ученици четвртог разреда из 
Луновог Села -  Исидора Недић, Јована 
Марковић, Невена Матић и Филип Петровић 
учествовали су у квизу „Шта знам о Црвеном крсту“. 

Угледно-јавни час о Николи Тесли 
У Основној школи „Миодраг 
Миловановић Луне“ у Карану одржана 
су три угледно-јавна часа посвећена 
лику и делу српског научника Николе 
Тесле. 

Какав је био Никола Тесла, 
његов живот, шта је све пронашао, 
са ким је сарађивао, чему служе 
његове машине? Ово су биле теме о којима су наставници физике, српског језика и библиотекари, али и ученици разматрали на овим угледно-јавним часовима.

Први час реализован је у матичној школи у Карану дана 09. априла 2014. године, чиме је обележана 71. годишњица смрти овог српског научника. У уводном делу часа, након уводне речи, приказан је документарни филм о Теслином детињству и младости, као и првим корацима у свету науке. Поред овога приказана су и сведочења других о Тесли, као и Теслини лични записи о својим раним сећањима. 

Један део часа био је посвећен такође документарној филмској причи о ужичкој хидроцентрали, првој која је саграђена у Европи, одмах после америчке на Нијагариним водопадима. Овом приликом ученици су упућени на значај овог објекта у својој средини, који постоји више од 100 година. 

Након одгледаних документарних филмова, ученици шестог, седмог и осмог разреда показали су своје знање из физике успешним извођењем низа занимљивих огледа. 

На крају часа ученици и сви заинтересовани могли су да се упознају са делом литературе посвећене Николи Тесли, која је захваљујући саредњи Школе са ужичком Народном библиотеком, била изложена у холу школе. 

Други угледно-јавни час реализован је 10. априла 2014. године у Издвојеном одељењу Рибашевина. Као и у матичној школи у Карану, и овде је у уводном делу часа био приказан документарни филм о Николи Тесли, као и о ужичкој хидроцентрали. Након овога су ученици шестог и седмог разреда заједно са наставницом физике извели низ занимљивих огледа. На крају часа сви присутни су такође могли да се упознају са делом литературе посвећене Николи Тесли.

Трећи угледно-јавни час реализован је 10. априла 2014. године у Издвојеном одељењу Луново Село. За разлику од претходна два часа, овај час је почео презентацијом о животу и раду Николе Тесле. У наставку часа ученици осмог разреда читали су реферате о овом научнику. Након тога, такође, ученици осмог разреда извели су успешан оглед који је био пропраћен аплаузом. У завршном делу часа ученица петог разреда прочитала је занимљивости о Николи Тесли. Као и на претходним часовима и на крају овог часа сви присутни су могли да се упознају са делом литературе о Николи Тесли која је била изложена захваљујући сарадњи са ужичком Народном библиотеком.

Наведени угледно-јавни часови били су интерактивног карактера у којима су ученици узели активно учешће. Часови су били веома посећени и интересантни и публици, коју су чинили наставници и ученици нижих и виших разреда, који су изразили жељу да и у будуће присуствују и учествују у сличним активностима. 

Посета песника Недељка Попадића
8.априла 2014. године нашу 
школу посетили су дечји песник 
Недељко Попадић, уредник 
часописа ,,Витез“ и Раде Ђерговић,
познати афористичар.Недељко Попадић 
рецитовао је ученицима своје песме, а 
Раде Ђерговић их је забавио афоризмима из ђачког живота.Ученици су били одушевљени овом посетом.

Дан школе
Поводом Дана школе 25. априла 
организована је замена улога наставник-
ученик, при чему су ученици реализовали 
часове. 
Ученици су учествовали на ликовном 
и литерарном конкурсу на тему „Моја 
школа“. У оквиру литерарног конкурса 
изабрани су радови следећих ученика:

· Драгане Јелић, 3. разред

· Невене Миловић, 2. разред

· Дејана Дикановића, 4. разред

· Валентине Петровић, 5. разред

· Сретена Чанчаревића, 7. разред
· Тијане Чанчаревић, 7. разред

МАЈ

Презентација Техничке школе
· 8. маја Техничка школа
 „Радоје Марић“ из Ужица 

презентовала је своје образовне 
профиле занимања ученицима седмог и осмог разреда.

Фестивал писаца за децу ,,Витезово пролеће“

12. Београдски фестивал писаца
 за децу ,,Витезово пролеће“ одржан је 

9. маја 2014.године.
Тим поводом организују се литерарни и ликовни конкурс за ученике млађих разреда.Ученици наше школе (ИО Рибашевина),са својим учитељицама Марицом Вукић и Марином Цвјетић, присуствовали су овом скупу. 
За ликовне радове награђене су ученице другог разреда Сара Даничић и Милица Васиљевић, као и ученици трећег разреда Бојан Чанчаревић,Марија Васиљевић и Ана Ковачевић. Одељенска заједница трећег разреда награђена је посебном дипломом.

Одлазак на фестивал организован је уз подршку родитеља и директорке школе Вере Симић.

Пробни завршни испит

· 9. маја ученици су полагали 
комбиновани тест, а 13. и 14. 
маја тестове из српског језика и 
математике. Запажено је да су 
резултати били бољи у односу на претходну школску годину.
Екскурзија ученика седмог и осмог разреда
· 10-11. маја изведена је екскурзија ученика седмог и осмог разреда на

релацији Каран – Крагујевац – Велика Плана – Смедерево – Пожаревац – Виминацијум – Аранђеловац – Каран. 

Републичко такмичење из руског језика
· 10. маја је одржано Републичко 
такмичење из руског језика на коме је 
ученик осмог разреда Алексије Вукић 
освојио четврто место. 
[image: image39.jpg]


Презентација Издавачке куће „Вулкан“
· Представник Издавачке куће „Вулкан“ 
13. маја организовао је продајну изложбу књига 
у матичној школи и у издвојеним одељењима. 

ЈУН

Фестивал науке ,,Хоћу да видим, хоћу да знам!“
Ученици наше школе 
учествовали су на Ђачком 
фестивалу знања под називом 
,,Хоћу да видим, хоћу да знам!“ у Градском културном центру 5.јуна 2014. године. Посетиоце фестивала упознали су са научним феноменима из области природних наука.

Међуокружна олимпијада основних школа  
Међуокружна олимпијада основних 
школа ове школске године одржана је у 
Приликама. У конкуренцији четири школе, 
у генералном пласману наша школа освојила 
је четврто место. Девојчице су у генералном пласману освојиле друго место, док су дечаци били четврти. И поред овог пласмана, остварени су добри резултати у појединачним, али и у екипним спортовима.
У трчању на 80 метара, прво место освојила је ученица осмог разреда из матичне школе у Карану, Дана Максимовић. Друго место у овој трци освојила је ученица седмог разреда, такође, из матичне школе у Карану, Бојана Миловић. Наведена ученица освојила је и два друга места у скоку у вис и у скоку у даљ. У малом фудбалу девојчице су освојиле прво место, као и у стрељаштву. Дечаци су у стрељаштву освојили треће место. У рукомету су девојчице освојиле друго место, док су у кошарци освојиле треће место. 

Додела диплома 
Свечана додела диплома и награда 
обављена је 10.јуна. Директорка школе
 Вера Симић уручила је дипломе и 
награде ученицима који су се истакли 
на такмичењима. Дипломом ,,Вук 
Караџић“ ове године одликована је 
ученица Марина Петровић. За Ђака генерације проглашена је ученица Марина Петровић.

Овај дан био је посебан и по презентацији школског листа ,,Различак“ који је изашао по пети пут.
Лепоту овој свечаности дали су ученици припремне предшколске групе који су пред родитељима и наставницима извели завршну приредбу. Награђени су гласним аплаузом.
Завршни испит
· 16. јуна одржан је 
завршни испит из српског 
језика који је радило 26 
ученика осмог разреда. Пет 
ученика је освојило 5 или 
мање бодова. Шест ученика 
је освојило од 5 до 10 бодова. Једанаест ученика је освојило од 10 до 15 бодова. Четири ученика освојило је од 15 до 20 бодова, од којих је један ученик освојио 19 бодова. Просечан број освојених бодова из српског језика 10,37. Овај просек је већи од просека на пробном завршном испиту из српског језика који је био 9,39 бодова. Такође, већи је и од просека завршног испита школске 2012/13. године, који је био 9,11 бодова на нивоу целе школе. 

· 17. јуна одржан је завршни испит из математике који је радило 26 ученика
осмог разреда. Седам ученика је освојило 5 или мање бодова. Шест ученика је освојило од 5 до 10 бодова. Два ученика је освојило од 10 до 15 бодова. Једанаест ученика је освојило од 15 до 20 бодова, од којих је двоје ученика освојио максималних 20 бодова. Просечан број освојених бодова из математике је 10,88. Овај просек је већи од просека на пробном завршном испиту из математике који је био 10,00 бодова. Такође, већи је и од просека школске 2012/13. године, који је био 10,53 бода на нивоу целе школе. 

· 18. јуна одржан је завршни комбиновани тест који је радило 26 ученика 8.
разреда. Просечан број освојених бодова је 11,94. Овај просек је већи од просека на пробном завршном испиту који је био 10,24 бода.

Екскурзије ученика
· 8-9. јуна изведена је дводневна екскурзија 
за ученике петог и шестог разреда на релацији 
Каран – Овчар Бања – Крагујевац – Топола – 
Аранђеловац – Ваљево – Дивчибаре – Каран.

· 12. јуна изведен је једнодневни излет на 
релацији Каран – Златибор – Мокра Гора – Каран. Реализатор излета била је Туристичка организација „Златибор“ у сарадњи са школом. 

